2. mai

2. mai on Gregoriuse kalendri 122. (liigaastal 123.) päev. Juliuse kalendri järgi 19. aprill (1901–2099).

Sündmused

Eestis

1906 – Venemaa keiser kinnitas Riiginõukogu otsuse, mis puudutas Balti kubermangude erakoolide õppekeelt. Selle otsuse järgi võis erakoolides õppetöö toimuda eesti, läti või saksa keeles.
 1919 – Ajutise Valitsuse otsusega kaotasid sundkursi välismaa rahad ja käibele jäi ainult Eesti mark.
 1926 – toimusid Eesti meistrivõistlused murdmaajooksus, mille võitis neljandat korda järjest Heinrich Paal.
 1934 – Tallinna-Haapsalu rahukogus algas Isak Citroni ja Konstantin Wachmanni protsess.
 1938 – prantsuse kirjanik Jules Romain saabus Tartusse.
 1939 – Tallinna saabus sionistide juht Vladimir Jabotinsky.
 1986 – Haapsalus hakati taastama lossikirikut.
 1999 – valimistel lüüa saanud Koonderakond valis esimeheks Andrus Ööveli.

Maailmas

 1368 – Hansa laevastik vallutas Taani-Hansa sõjas Kopenhaageni ning hävitas linna.
1536 – Inglismaa kuninganna Anne Boleyn saadeti vangistusse Londoni Towerisse, kus tal hiljem pea maha raiuti.
1668 – Devolutsioonisõda: sõlmiti Esimene Aacheni rahu.
1800 – William Nicholson ja Johann Ritter lagundasid elektrivoolu abil esimest korda vee vesinikuks ja hapnikuks. Seda meetodit hakkas Michael Faraday hiljem nimetama elektrolüüsiks. 
1876 – Bulgaarias algas Aprilli ülestõus osmanite ülemvõimu vastu.
1945 – Teine maailmasõda: Berliini sõjakomandant kindral Helmuth Weidling kirjutas alla talle allunud vägede kapitulatsioonile. Sellega lõppes Berliini lahing.
1974 – Bonnis ja Ida-Berliinis avati Saksamaa Demokraatliku Vabariigi ning Saksamaa Liitvabariigi vastastikused püsivad esindused.
1994 – 1994. aasta Poola bussiõnnetus: Poolas sõitis transpordikompanii PKS buss teelt välja vastu puud. Õnnetus tõi kaasa 32 inimese hukkumise.
2001 – endine Ku Klux Klani liige Thomas Blanton mõisteti eluks ajaks vangi 1963. aastal Alabama osariigis Birminghamis korraldatud kirikuplahvatuse eest, milles hukkus neli neegritüdrukut.
2007 – Ungari pealinna Budapesti kalmistul avastati riigi viimase kommunistliku juhi János Kádári põrmu kadumine. Lisaks Kádári põrmule oli varastatud ka urn tema abikaasa tuhaga. 
2008 – Kuubas jõustus seadusemuudatus, millega tühistati seni eraisikutele kehtinud keeld personaalarvutite omamiseks.
2011 – Ameerika Ühendriikide väed tapsid Pakistanis Abbottabadi lähedal asuvas majas Usāmah ibn Lādini ja matsid tema surnukeha merre.

Sündinud 

 1660 – Alessandro Scarlatti, itaalia helilooja
 1729 – Katariina II, vene keisrinna
 1772 – Novalis, saksa kirjanik
 1806 – Charles Gleyre, šveitsi kunstnik
 1946 – David Suchet, briti näitleja
 1953 – Domitien Ndayizeye, Burundi president 2003–
 1975 – David Beckham, inglise jalgpallur
 1982 – Lorie (Laure Pester), prantsuse laulja

Surnud 

 1519 – Leonardo da Vinci, itaalia kunstnik, skulptor, arhitekt ja insener
 1819 – Mary Moser, inglise kunstnik
 1947 – Petras Cvirka, leedu kirjanik
 1968 – Harri Moora, eesti arheoloog, ajaloodoktor ja akadeemik
 1972 – John Edgar Hoover, USA Föderaalse Juurdlusbüroo (FBI) asutaja ja direktor
 1986 – Henri Toivonen, soome rallisõitja
 1999 – Oliver Reed, briti näitleja
 2009 – Erich Osvald Moor, Eesti sõjaväelane

Pühad 
...

Nimepäev 
 Eestis – Maaja, Mai, Maia, Maie, Maiu

Ilmarekordid 
 Tallinna maksimumtemperatuur +23,3 °C (1934)
 Tallinna miinimumtemperatuur −6,3 °C (1852)
 Tartu maksimumtemperatuur +28,2 °C (1977)
 Tartu miinimumtemperatuur −4,6 °C (1935)
Võru miinimumtemperatuur −9,4 °C (1935), kuu madalaim õhutemperatuur Eestis.

Viited 

Mai 02